text: Затрыманых актывістаў даставілі ў суд толькі ў другой палове дня, хаця сябры і блізкія чакалі іх ад самай раніцы. У судзе таксама вызвалены сёння з-пад арышту блогер Сяргей Пятрухін.
  Адміністрацыйную справу Валерыя Фамінскага разглядае суддзя Аляксандр Семянчук. Сведкамі выступаюць супрацоўнікі міліцыі Ружанскі і Анатоль Бажко. Пастанова за парушэнне часткі 1 арт 23.34 КаАП: штраф 10 базавых велічынь, ці 245 рублёў.
  Суддзя Семянчук разглядае справу Аляксандра Абляка. Абляк запатрабаваў весці працэс па-беларуску, паколькі не разумее расейскай мовы. Суддзя адхіліў хадайніцтва. У адказ Абляк просіць дазволіць пакінуць яму залу, гэты працэс і без яго можа прайсці, бо ён нічога не разумее.
  Суддзя праглядае відэазапіс мірнага сходу 14 кастрычніка. Чуваць, які скандуюць: "Не - заводу!" Выносіцца пастанова - штраф 10 базавых велічынь.
  "Я кепска чую праз вентылятар ў камеры, у мяне слязяцца вочы, таму як увесь час свяціў ліхтар у вочы, не было вады, бруд... Былі парушаныя санітарныя нормы: я пацярпеў ад катаванняў, апошняга з чатырох, прывезлі мяне ў суд як смярдзючага бамжа, патрабую рэабілітацыі", - кажа ён.
  Лепясевіч заяўляе, што нейкі Архіпаў пазбавіў яго права на адваката і хадайнічае, каб была магчымасць азнаёміцца з матэрыяламі справы. Абвешчаны перапынак да 26 кастрычніка, на 14-30.
  "Пратаколы напісаны пад капірку. Віны не вызнаю. Права на мірны сход гарантаваны мне Канстытуцыяй і міжнародным правам, таму не бачу сэнсу ўдзельнічаць у гэтым фарсе".
  Сведка на працэсе - той жа міліцыянер роты ППСМ Ружанскі. Суддзя Семянкук выносіць пастанову аб прыцягненні яго да аказнасці ў выглядзе штрафу ў памеры 15 базавых велічынь.